b'\n_START_ARTICLE_\nViktor Er\xc5\xbeen (urednik)\n_START_SECTION_\n\xc5\xbdivljenjepis\n_START_PARAGRAPH_\nEr\xc5\xbeen se je v Kranju izu\xc4\x8dil za stavca in do leta 1920 delal v Ljubljani ter nato do za\xc4\x8detka leta 1941 v mariborski Ljudski tiskarni. V Mariboru je bil v vodstvu Socialisti\xc4\x8dne stranke Jugoslavije, na\xc4\x8delnik njenega oblastnega odbora in \xc4\x8dlan strankinega glavbega odbora v Beogradu. Bil je urednik listov Volksstimme in Delavska politika, odbornik v raznih delavskih dru\xc5\xa1tvih; deloval je zlati v mariborskem kulturno-prosvetnem dru\xc5\xa1tvu Svoboda. Bil je tudi ob\xc4\x8dinski svetnik mestne ob\xc4\x8dine Maribor. Leta 1928 se je kot protikandidat Alojzija Juvana neuspe\xc5\xa1no potegoval za mesto \xc5\xbeupana Maribora. Ko je bil leta 1929 ponovno imenovan za mariborskega ob\xc4\x8dinskega svetnika, kot tak\xc5\xa1en iz na\xc4\x8delnih razlogov ni hotel formalno zaprise\xc4\x8di, ker uradno predpisani obrazec zaprisege ni ustrezal njegovemu ateisti\xc4\x8dnemu svetovnemu nazoru, zato so ga potem spet razre\xc5\xa1ili s polo\xc5\xbeaja ob\xc4\x8dinskega svetnika._NEWLINE_Leta 1941 ga je nem\xc5\xa1ki okuopator aretiral in skupaj z dru\xc5\xbeino izgnal v Srbijo, od koder je \xc5\xa1e istega leta pri\xc5\xa1el v Zagreb kjer je ostal do osvoboditve. Po vojni je delal v Mariborski tiskarni.'